JayJayThrowThrow/commonwealth-wiki-mix huggingface dataset:
मिसूरी

मिसूरी (; ) हे अमेरिकेचे एक राज्य आहे. अमेरिकेच्या मध्य भागात (मिड-वेस्ट) वसलेले मिसूरी क्षेत्रफळाच्या दृष्टीने अमेरिकेमधील २१वे तर लोकसंख्येच्या दृष्टीने १८व्या क्रमांकाचे राज्य आहे.

मिसूरीच्या दक्षिणेला आर्कान्सा, पश्चिमेला कॅन्सस, नैऋत्येला ओक्लाहोमा, वायव्येला नेब्रास्का, उत्तरेला आयोवा, पूर्वेला इलिनॉय व केंटकी तर आग्नेयेला टेनेसी ही राज्ये आहेत. जेफरसन सिटी ही मिसिसिपीची राजधानी, कॅन्सस सिटी हे सर्वात मोठे शहर तर सेंट लुईस हे येथील सर्वात मोठे महानगर क्षेत्र आहे. मिसूरी ही मिसिसिपी नदीची सर्वात मोठी उपनदी राज्याच्या मध्यातून पूर्व-पश्चिम दिशेने वाहते व सेंट लुईसजवळ मिसिसिपी नदीला मिळते. अमेरिकेच्या मध्य भागात वसलेले मिसूरी बरेचदा पूर्व व पश्चिम अमेरिकेला वेगळे करणारे राज्य मानले जाते. येथील सेंट लुईस शहर सर्वात पश्चिमेकडील पौव्रात्य शहर तर कॅन्सस सिटी शहर सर्वात पूर्वेकडील पश्चिमात्य शहर अशी संबोधली जातात.

शेती, खाद्य व्यवसाय, रासायनिक उत्पादन हे मिसूरीमधील सर्वात मोठे उद्योग आहेत. येथील वाईन बनवण्याचा उद्योग वेगाने प्रगती करीत आहे.
मोठी शहरे

*कॅन्सस सिटी - ४,५९,७८७
*सेंट लुईस - ३,१९,२९४
*स्प्रिंगफील्ड - १,५९,४९८
गॅलरी


चित्र:St Louis night expblend cropped.jpg|सेंट लुईसमधील गेटवे आर्च.
चित्र:Map of Missouri NA.png|मिसूरीमधील प्रमुख रस्ते व महामार्ग.
चित्र:AP of Missouri State Capitol Building.jpg|मिसूरी राज्य संसद भवन.
चित्र:Missouri quarter, reverse side, 2003.jpg|मिसूरीचे प्रतिनिधित्व करणारे २५ सेंट्सचे नाणे.

बाह्य दुवे

*अधिकृत सरकारी संकेतस्थळ
*पर्यटन


वर्ग:अमेरिकेची राज्ये
न्यू हॅम्पशायर

न्यू हॅम्पशायर () हे अमेरिकेच्या ईशान्येकडील न्यू इंग्लंड प्रदेशामधील एक राज्य आहे. न्यू हॅम्पशायर हे क्षेत्रफळाच्या दृष्टीने अमेरिकेमधील ४६वे तर लोकसंख्येच्या दृष्टीने ४२व्या क्रमांकाचे राज्य आहे. कॉंकोर्ड ही व्हरमॉंटची राजधानी असून मॅंचेस्टर हे सर्वात मोठे शहर आहे.

अमेरिकेची स्थापना करणाऱ्या मूळ १३ राज्यांपैकी न्यू हॅम्पशायर हे एक राज्य होते. इंग्लंडच्या हॅम्पशायर ह्या काउंटीवरून ह्या राज्याचे नाव पडले आहे,

दर चार वर्षांनी घेण्यात येणाऱ्या अमेरिकन अध्यक्षीय निवडणुकांची प्राथमिक फेरी सर्वप्रथम न्यू हॅम्पशायरमध्ये घेण्यात येते.


चित्र:Mt. Washington 50.JPG
चित्र:Jackson, covered bridge, NH, White Mountains.jpg
चित्र:Acworth Congregational Church, Acworth NH.jpg

बाह्य दुवे

*अधिकृत सरकारी संकेतस्थळ
*पर्यटन


वर्ग:अमेरिकेची राज्ये
नॉर्थ कॅरोलिना

नॉर्थ कॅरोलिना (, पर्यायी उच्चार: नॉर्थ कॅरोलायना) हे अमेरिकेचे एक राज्य आहे. अमेरिकेच्या आग्नेय भागात वसलेले नॉर्थ कॅरोलिना क्षेत्रफळाच्या दृष्टीने अमेरिकेमधील २८वे तर लोकसंख्येच्या दृष्टीने दहाव्या क्रमांकाचे राज्य आहे.

नॉर्थ कॅरोलिनाच्या उत्तरेला व्हर्जिनिया, पूर्वेला अटलांटिक महासागर, पश्चिमेला टेनेसी, दक्षिणेला साउथ कॅरोलिना तर नैऋत्येला जॉर्जिया ही राज्ये आहेत. नॉर्थ कॅरोलिनाची भौगोलिक रचना उंचसखल स्वरूपाची आहे. पूर्वेकडील भाग समुद्रसपाटीवर असून पश्चिमेकडील भाग डोंगराळ आहे. ६,६८४ फूट उंचीवरील माउंट मिचेल हा नॉर्थ कॅरोलिनामधील डोंगर पूर्व अमेरिकेमधील सर्वात उंच स्थान आहे. रॅले ही नॉर्थ कॅरोलिनाची राजधानी, शार्लट हे सर्वात मोठे शहर तर ग्रीन्सबोरो, विन्स्टन-सेलम ही येथील इतर मोठी शहरे आहेत.

जगातील सर्वात पहिले विमान राईट बंधूंनी नॉर्थ कॅरोलिनाच्या आउटर बँक्स ह्या भागात उडवले. अमेरिकन यादवी युद्धामध्ये नॉर्थ कॅरोलिना दक्षिणेकडील राज्यांच्या बाजूने लढला.

गेल्या अनेक शतकांपासून नॉर्थ कॅरोलिना हे अमेरिकेमधील सर्वात मोठे तंबाखू उत्पादक राज्य राहिले आहे. गेल्या काही दशकांदरम्यान शार्लट येथे मुख्यालय असणाऱ्या अनेक मोठ्या बँका, रॅले-डरहॅम परिसरामधील उच्च संशोधन व तंत्रज्ञान औग्योगिक प्रदेश तसेच पश्चिम भागातील पर्यटन स्थळे ह्यांमुळे नॉर्थ कॅरोलिनाची अर्थव्यवस्था झपाट्याने प्रगती करत असून सध्या अमेरिकेमध्ये ती नवव्या क्रमांकावर आहे. अमेरिकेच्या पूर्वेकडील राज्यांमध्ये नॉर्थ कॅरोलिनाचा लोकसंख्या वाढीचा दर सर्वाधिक आहे.
गॅलरी


चित्र:Downtown-Raleigh-from-Western-Boulevard-Overpass-20081012.jpeg|राजधानीचे शहर रॅले.
चित्र:Blowing Rock.jpg|पश्चिम भागातील डोंगराळ प्रदेश.
चित्र:National-atlas-north-carolina.PNG|नॉर्थ कॅरोलिनामधील प्रमुख रस्ते व महामार्ग.
चित्र:North Carolina State Capitol, Raleigh.jpg|नॉर्थ कॅरोलिना राज्य संसद भवन.
चित्र:2001 NC Proof.png|नॉर्थ कॅरोलिनाचे प्रतिनिधित्व करणारे २५ सेंट्सचे नाणे.

बाह्य दुवे

* अधिकृत सरकारी संकेतस्थळ
* पर्यटन


वर्ग:अमेरिकेची राज्ये
नॉर्थ डकोटा

नॉर्थ डकोटा () हे अमेरिकेचे एक राज्य आहे. अमेरिकेच्या उत्तर भागात कॅनडाच्या सीमेवर वसलेल्या ह्या राज्यामध्ये अत्यंत तुरळक लोकवस्ती आहे. नॉर्थ डकोटा हे क्षेत्रफळाच्या दृष्टीने अमेरिकेमधील १९वे तर लोकसंख्येच्या दृष्टीने ४८व्या क्रमांकाचे राज्य आहे.

नॉर्थ डकोटाच्या उत्तरेला कॅनडाचे सास्काचेवान व मॅनिटोबा हे प्रांत, पश्चिमेला मोंटाना, पूर्वेला मिनेसोटा तर दक्षिणेला साउथ डकोटा ही राज्ये आहेत. बिस्मार्क ही नॉर्थ डकोटाची राजधानी असून फार्गो हे सर्वात मोठे शहर आहे.
बाह्य दुवे

* अधिकृत सरकारी संकेतस्थळ
* पर्यटन


वर्ग:अमेरिकेची राज्ये
साउथ डकोटा

साउथ डकोटा () हे अमेरिकेचे एक राज्य आहे. अमेरिकेच्या उत्तर भागात वसलेल्या ह्या राज्यामध्ये तुरळक लोकवस्ती आहे. साउथ डकोटा हे क्षेत्रफळाच्या दृष्टीने अमेरिकेमधील १७वे तर लोकसंख्येच्या दृष्टीने ४६व्या क्रमांकाचे राज्य आहे.

साउथ डकोटाच्या दक्षिणेला नेब्रास्का, पश्चिमेला वायोमिंग, वायव्येला मोंटाना, पूर्वेला मिनेसोटा, आग्नेयेला आयोवा तर उत्तरेला नॉर्थ डकोटा ही राज्ये आहेत. पियेर ही साउथ डकोटाची राजधानी असून सू फॉल्स हे सर्वात मोठे शहर आहे.
गॅलरी


चित्र:Downtown Sioux Falls 61.jpg|सू फॉल्स.
चित्र:Dean Franklin - 06.04.03 Mount Rushmore Monument (by-sa)-3 new.jpg|माउंट रशमोर.
चित्र:PierreSD Capitol.jpg|साउथ डकोटा राज्य संसद भवन
चित्|साउथ डकोटाचे प्रतिनिधित्व करणारे २५ सेंट्सचे नाणे

बाह्य दुवे

* अधिकृत सरकारी संकेतस्थळ
* पर्यटन


वर्ग:अमेरिकेची राज्ये
ओक्लाहोमा

ओक्लाहोमा () हे अमेरिकेचे एक राज्य आहे. अमेरिकेच्या दक्षिण भागात वसलेले ओक्लाहोमा क्षेत्रफळाच्या दृष्टीने अमेरिकेमधील २०वे तर लोकसंख्येच्या दृष्टीने २८व्या क्रमांकाचे राज्य आहे. अमेरिकेच्या संघात सामील झालेले ओक्लाहोमा हे ४६वे राज्य आहे.

ओक्लाहोमाच्या उत्तरेला कॅन्सस, पूर्वेला आर्कान्सा, ईशान्येला मिसूरी, वायव्येला कॉलोराडो, नैऋत्येला न्यू मेक्सिको, तर दक्षिणेला टेक्सास ही राज्ये आहेत. ओक्लाहोमाच्या वायव्य भागात पूर्व-पश्चिम धावणारा एक चिंचोळा पट्टा आहे ज्याला स्थानिक भाषेमध्ये ओक्लाहोमा पॅनहॅंडल असे संबोधतात. ओक्लाहोमा सिटी ही ओक्लाहोमाची राजधानी व सर्वात मोठे शहर तर टल्सा हे येथील दुसऱ्या क्रमांकाचे शहर आहे.

कृषी, खनिज तेल व नैसर्गिक वायू हे येथील मुख्य उद्योग आहेत. दरडोई उत्पन्नाबाबतीत अमेरिकेत ओक्लाहोमाचा उच्च क्रमांक आहे.
गॅलरी


चित्र:Oklahoma.JPG|ओक्लाहोमा पॅनहॅंडलमधील एक स्वागत फलक.
चित्र:Tallgrass Prairie Nature Preserve in Osage County.jpg|ओक्लाहोमाच्या गवताळ प्रदेशामध्ये बायसन मोठ्या प्रमाणावर आढळतात.
चित्र:National-atlas-oklahoma.PNG|ओक्लाहोमामधील प्रमुख रस्ते व महामार्ग.
चित्र:Oklahoma State Capitol.jpg|ओक्लाहोमा राज्य संसद भवन
चित्र:2008 OK Proof.png|ओक्लाहोमाचे प्रतिनिधित्व करणारे २५ सेंट्सचे नाणे

बाह्य दुवे

*अधिकृत सरकारी संकेतस्थळ
*पर्यटन


वर्ग:अमेरिकेची राज्ये
ओरेगन

ओरेगन (, {) हे अमेरिकेचे एक राज्य आहे. अमेरिकेच्या वायव्य (पॅसिफिक नॉर्थवेस्ट) भागात वसलेले ओरेगन क्षेत्रफळाच्या दृष्टीने अमेरिकेमधील नववे तर लोकसंख्येच्या दृष्टीने २७व्या क्रमांकाचे राज्य आहे.

ओरेगनच्या पश्चिमेला प्रशांत महासागर, पूर्वेला आयडाहो, दक्षिणेला कॅलिफोर्निया व नेव्हाडा तर उत्तरेला वॉशिंग्टन ही राज्ये आहेत. सेलम ही ओरेगनची राजधानी तर पोर्टलंड हे सर्वात मोठे शहर आहे.

बर्फाच्छादित पर्वतरांगा, लांबलचक समुद्र किनारा, अनेक नद्या व सरोवरे ह्यांमुळे ओरेगनला नैसर्गिक सौंदर्य लाभले आहे. ह्या राज्याचा जवळपास अर्धा भाग जंगलाने व्यापला आहे. ओरेगन हे अमेरिकेमधील सर्वात हरित राज्य मानले जाते.
मोठी शहरे

* पोर्टलंड - ५,८३,७७६
* युजीन - १,५६,१८५
* सेलम - १,५४,६३७
गॅलरी


चित्र:Oregon welcome sign.JPG|ओरेगन स्वागत फलक.
चित्र:Trilliumlake.jpg|ट्रिलियम सरोवर.
चित्र:Map of Oregon NA.png|ओरेगनमधील प्रमुख रस्ते व महामार्ग.
चित्र:Oregon State Capitol 1.jpg|ओरेगन राज्य संसद भवन.
चित्र:Oregon quarter, reverse side, 2005.jpg|ओरेगनचे प्रतिनिधित्व करणारे २५ सेंट्सचे नाणे.

बाह्य दुवे

* अधिकृत सरकारी संकेतस्थळ
* पर्यटन


वर्ग:अमेरिकेची राज्ये
आत्मविश्वास (चित्रपट)

आत्मविश्वास हा १९८९ साली प्रदर्शित झालेला सचिन पिळगांवकर लिखित, दिग्दर्शित आणि निर्मित भारतीय मराठी-भाषेतील चित्रपट आहे व ह्याचं संगीत अरुण पौडवाल ह्यांनी दिलेलं आहे. या चित्रपटात नीलकांती पाटेकर, अशोक सराफ, किशोरी शहाणे, सचिन पिळगांवकर, वर्षा उसगांवकर, मधुकर तोरडमल, प्रशांत दामले, अर्चना पाटकर, सुनील बर्वे, दया डोंगरे आणि सुधीर जोशी यांच्या भूमिका आहेत.
यशालेख

कलाकार

*नीलकांती पाटेकर - रजनी तेंडुलकर / आरती ए. मंगलकर
*अशोक सराफ - विजय झेंडे
*किशोरी शहाणे - आसावरी ए. मंगलकर
*सचिन पिळगांवकर - राजेंद्र मा. रत्नपारखी (राजू)
* वर्षा उसगांवकर - निशा
*मधुकर तोरडमल - ए. एन. मंगलकर
*प्रशांत दामले - अभय ए. मंगलकर
*अर्चना पाटकर - मीना अभय मंगलकर
*सुनील बर्वे - अजिंक्य ए. मंगलकर
*दया डोंगरे - वासंती बाळासाहेब सरपोतदार
*सुधीर जोशी - डॉ. बाळासाहेब सरपोतदार
*जयराम कुलकर्णी - राजूचा मामा
*शांता तांबे - शांताबाई (राजूची मामी)
*रविंद्र बेर्डे - निशासोबत असभ्यतेनं वागणारा दुकानदार
* आशालता वाबगांवकर - मीनाची दिवंगत आई
* बिपीन वर्टी - रायकर (श्री. मंगलकरांचा साहेब)
*मधू आपटे - मंगलकरांच्या घराचा खरेदीदार
पार्श्वभूमी

कथानक

उल्लेखनीय

या चित्रपटात खालील गाणी आहेत.
*रे मन मी तुला
*सांगा माझ्या लेकीला
*आली जाग सोनियाच्या अंबराला
संदर्भ

बाह्य दुवे
वंदना गुप्ते

वंदना गुप्ते (जन्मदिनांक अज्ञात - हयात) ह्या एक मराठी अभिनेत्री आहेत. त्यांनी मराठी नाटके, चित्रपट व मराठी-हिंदी दूरचित्रवाणी मालिकांमधून अभिनय केला आहे. मराठी गायिका माणिक वर्मा तिच्या आई होत.
मराठी नाटके

* अखेरचा सवाल
* आणि काही ओली पाने
* गगनभेदी
* चारचौघी
* चार दिवस प्रेमाचे
* चार दिन प्यार के (हिंदी)
* झुंज
* पद्मश्री धुंडिराज
* प्रेमा तुझ्या गावा जावे
* मदनबाधा
* रंग उमलले मनाचे
* रमले मी
* वाडा चिरेबंदी
* शूऽऽ कुठं बोलायचं नाही
* श्री तशी सौ
* संध्याछाया
* सातव्या मुलीची सातवी मुलगी
* सुंदर मी होणार
* सेलिब्रेशन
* सोनचाफा
* हरवलेल्या पत्त्यांचा बंगला
मराठी चित्रपट

* आंधळी कोशिंबीर (२०१४)
* टाईम प्लीज (२०१३)
* दिवसेंदिवस (२००६)
* पछाडलेला (२००४)
* बाप रे बाप डोक्याला ताप (२००८)
* बे दुणे साडेचार (२००९)
* मणी मंगळसूत्र (२०१०)
* मातीच्या चुली (२००६)
* मीराबाई नॉट आऊट (हिंदी - २००८)
* लपंडाव (१९९३)
* समांतर (२००९)
* The Other End of the Line (हिंदी व इंग्रजी - २००८)
दूरचित्रवाणी मालिका

* आंबट गोड (मराठी)
* करीना करीना (हिंदी)
* पाण्डे और पाण्डे (हिंदी)
* बंधन सात जन्मोंका (हिंदी)
* सजन रे झूठ मत बोलो (हिंदी)
* ह्या गोजिरवाण्या घरात (मराठी)
* सुखाच्या सरींनी हे मन बावरे (मराठी)
पुरस्कार

बेळगावात झालेल्या ९५व्या अखिल भारतीय नाट्यसंमेलनाच्या उद्‌घाटन कार्यक्रमात गोगटे फाउंडेशनच्या वतीने वंदना गुप्ते यांना जीवनगौरव पुरस्कार देण्यात आला.
बाह्य दुवे

*


वर्ग:मराठी नाट्यअभिनेत्री
वर्ग:मराठी चित्रपट अभिनेत्री
वर्ग:स्त्री चरित्रलेख
वर्ग:हिंदी चित्रपट अभिनेत्री
वर्ग:हिंदी दूरचित्रवाहिनी अभिनेत्री
वर्ग:मराठी दूरचित्रवाहिनी अभिनेत्री
शिवाजी मंदिर

श्री शिवाजी मंदिर हे दादर, मुंबई येथील प्रसिद्ध नाट्यगृह आहे. या नाट्यगृहाची व्यवस्था श्री छत्रपती शिवाजी महाराज स्मारक मंडळ या न्यासाकडे आहे. या नाट्यगृहाचे उद्‌घाटन ३१ डिसेंबर १९४३ रोजी झाले. दादर(पश्चिम)मधील प्लाझा या चित्रपटगृहाच्या हे बरोब्बर समोर आहे. हे एक बंदिस्त सभागृह असून वातानुकूलित आहे. नाट्यगृहातील रंगमंचाचा आकार ३० X ४० फूट आहे. रंगमंचासमोरचा व्हेलव्हेटचा मोठा दर्शनी पडदा ३० X १२ फुटाचा आहे. नाट्यगृहाच्या आसनक्षमतेनुसार या प्रेक्षागृहात १०३२ प्रेक्षक बसू शकतात. शिल्पे आणि चित्रे मांडायची सोय असलेले एक कलादालन नाट्यगृहाला जोडूनच आहे.हे नाट्यगृह
प्रसिद्ध रंगकर्मी डॉ.काशिनाथ घाणेकर ह्यांचे होम ग्राउंड समजले जात असे.

शिवाजी मंदिरच्या आवारात नाटकांत काम करण्यासाठी येणाऱ्या कलाकारांच्या राहण्याची सोय नाही.


वर्ग:मुंबई
वर्ग:शिवाजी महाराज यांच्या नावे असलेल्या गोष्टी
वर्ग:शिवाजी महाराज यांच्या नावे असलेल्या गोष्टी
व्हर्जिनिया

व्हर्जिनिया () हे अमेरिकेचे एक राज्य आहे. अमेरिकेच्या पूर्व भागात वसलेले साउथ व्हर्जिनिया क्षेत्रफळाच्या दृष्टीने अमेरिकेमधील ३५वे तर लोकसंख्येच्या दृष्टीने बाराव्या क्रमांकाचे राज्य आहे.

व्हर्जिनियाच्या पूर्वेला अटलांटिक महासागर, उत्तरेला मेरीलँड व वॉशिंग्टन डी.सी., वायव्येला वेस्ट व्हर्जिनिया, पश्चिमेला केंटकी, नैऋत्येला टेनेसी व दक्षिणेला नॉर्थ कॅरोलिना ही राज्ये आहेत. रिचमंड ही व्हर्जिनियाची राजधानी, व्हर्जिनिया बीच हे सर्वात मोठे शहर तर वॉशिंग्टन डी.सी. महानगर परिसरातील फेयफॅक्स काउंटी हा सर्वात मोठा उपविभाग आहे.

उत्तर व्हर्जिनियाची सीमा राष्ट्रीय राजधानी वॉशिंग्टन डी.सी.ला लागून असल्यामुळे ह्या भागात सी.आय.ए., सुरक्षा मंत्रालयाचे पेंटॅगॉन व इतर अनेक महत्त्वाच्या सरकारी संघटनांची मुख्यालये आहेत.

आर्थिक दृष्ट्या व्हर्जिनिया हे एक प्रगत राज्य असून येथील अर्थव्यवस्था बहुरंगी आहे. कृषी, पर्यटन, सॉफ्टवेर सेवा इत्यादी येथील मोठे उद्योग आहेत. व्यापारासाठी सर्वोत्तम राज्य हा पुरस्कार गेली अनेक वर्षे व्हर्जिनियाला मिळाला आहे.
गॅलरी


चित्र:The Pentagon January 2008.jpg|उत्तर व्हर्जिनियामधील पेंटॅगॉन इमारत.
चित्र:Virginia Beach waterfront.jpg|व्हर्जिनिया बीच हे व्हर्जिनियामधील एक लोकप्रिय पर्यटनस्थळ आहे.
चित्र:National-atlas-virginia.PNG|व्हर्जिनियामधील प्रमुख रस्ते व महामार्ग.
चित्र:Va State Capitol.JPG|व्हर्जिनिया राज्य संसद भवन.
चित्र:Virginia quarter, reverse side, 2000.jpg|व्हर्जिनियाचे प्रतिनिधित्व करणारे २५ सेंट्सचे नाणे.

बाह्य दुवे

* अधिकृत सरकारी संकेतस्थळ
* पर्यटन


वर्ग:अमेरिकेची राज्ये
वेस्ट व्हर्जिनिया

वेस्ट व्हर्जिनिया () हे अमेरिकेचे एक राज्य आहे. अमेरिकेच्या पूर्व भागात वसलेले वेस्ट व्हर्जिनिया क्षेत्रफळाच्या दृष्टीने अमेरिकेमधील ४१वे तर लोकसंख्येच्या दृष्टीने ३७व्या क्रमांकाचे राज्य आहे. माउंटन स्टेट ह्या टोपणनावानुसार ह्या राज्याचा सर्व भाग ॲपलेशियन पर्वतरांगांमध्ये वसला आहे.

वेस्ट व्हर्जिनियाच्या पूर्वेला मेरीलँड, आग्नेयेला व्हर्जिनिया, ईशान्येला पेनसिल्व्हेनिया, वायव्येला ओहायो व नैऋत्येला केंटकी ही राज्ये आहेत. चार्लस्टन ही वेस्ट व्हर्जिनियाची राजधानी व सर्वात मोठे शहर आहे.

खनिज द्रव्ये हा वेस्ट व्हर्जिनियाच्या अर्थव्यवस्थेचा सर्वात मोठा स्रोत आहे. कोळसा उत्पादन व कोळसा वापरून वीजनिर्मितीमध्ये वेस्ट व्हर्जिनिया अमेरिकेमध्ये प्रथम क्रमांकावर आहे.
मोठी शहरे

* चार्लस्टन - ५३,४२१
* हंटिंग्टन - ५१,४७५
* पार्कर्सबर्ग - ३३,०९९
गॅलरी


चित्र:NewRiverGorgeBridgeWV.jpg|न्यू रिव्हर गॉर्ज ब्रिज.
चित्र:Charleston Kanawha River.jpg|चार्लस्टन.
चित्र:Map of West Virginia NA.png|वेस्ट व्हर्जिनियामधील प्रमुख रस्ते व महामार्ग.
चित्र:Wvstatecapitalbldg.JPG|वेस्ट व्हर्जिनिया राज्य संसद भवन.
चित्र:West Virginia quarter, reverse side, 2005.jpg|वेस्ट व्हर्जिनियाचे प्रतिनिधित्व करणारे २५ सेंट्सचे नाणे.

बाह्य दुवे

* अधिकृत सरकारी संकेतस्थळ
* वाणिज्य


वर्ग:अमेरिकेची राज्ये
विस्कॉन्सिन

विस्कॉन्सिन () हे अमेरिकेच्या उत्तर भागातील एक राज्य आहे. विस्कॉन्सिन हे क्षेत्रफळाच्या दृष्टीने अमेरिकेमधील २०वे तर लोकसंख्येच्या दृष्टीने २०व्या क्रमांकाचे राज्य आहे.

विस्कॉन्सिनच्या उत्तरेला सुपिरियर सरोवर व मिशिगन, पूर्वेला मिशिगन सरोवर, दक्षिणेला इलिनॉय, पश्चिमेला मिनेसोटा तर नैऋत्येला आयोवा ही राज्ये आहेत. मॅडिसन ही विस्कॉन्सिनची राजधानी असून मिलवॉकी हे सर्वात मोठे शहर आहे.
गॅलरी


चित्र:Milwaukee East Side.jpg|मिलवॉकी.
चित्र:Lambeau Field panorama.jpg|ग्रीन बे पॅकर्सचे लँबो मैदान.
चित्र:Capitol Madison, WI.jpg|विस्कॉन्सिन राज्य संसद भवन
चित्र:Wisconsin quarter, reverse side, 2004.jpg|इलिनॉयचे प्रतिनिधित्व करणारे २५ सेंट्सचे नाणे.

बाह्य दुवे

*अधिकृत सरकारी संकेतस्थळ
*पर्यटन


वर्ग:अमेरिकेची राज्ये
साउथ कॅरोलिना

साउथ कॅरोलिना (, पर्यायी उच्चार: साउथ कॅरोलायना) हे अमेरिकेचे एक राज्य आहे. अमेरिकेच्या आग्नेय भागात वसलेले साउथ कॅरोलिना क्षेत्रफळाच्या दृष्टीने अमेरिकेमधील ४०वे तर लोकसंख्येच्या दृष्टीने २४व्या क्रमांकाचे राज्य आहे.

साउथ कॅरोलिनाच्या पूर्वेला व दक्षिणेला अटलांटिक महासागर तर नैऋत्येला जॉर्जिया व उत्तरेला नॉर्थ कॅरोलिना ही राज्ये आहेत. कोलंबिया ही साउथ कॅरोलिनाची राजधानी व सर्वात मोठे शहर असून तर चार्लस्टन हे येथील एक मोठे शहर आहे. निक्की हेली ह्या भारतीय वंशाच्या राजकारणी साउथ कॅरोलिनाच्या राज्यपालपदी आहेत.

१७८८ साली अमेरिकन संघात आठव्या क्रमांकाने सामील झालेले साउथ कॅरोलिना २० डिसेंबर १८६० रोजी अमेरिकेपासून वेगळे होण्याचा निर्णय घेणारे दक्षिणेकडील पहिले राज्य होते. ह्या निर्णयाची परिणती अमेरिकन यादवी युद्धात झाली ज्यामध्ये दक्षिण आघाडी राज्यांचा पराभव झाला.

मुख्यतः कृषीप्रधान असलेले साउथ कॅरोलिना गेल्या अनेक शतकांपासून अमेरिकेमधील सर्वात मोठे तंबाखू उत्पादक राज्य राहिले आहे.
गॅलरी


चित्र:SkylinefromArsenalHill.jpg|कोलंबिया.
चित्र:Myrtle Beach day 2008.jpg|मर्टल बीच हे साउथ कॅरोलिनामधील एक लोकप्रिय पर्यटनस्थळ आहे.
चित्र:National-atlas-south-carolina.PNG|साउथ कॅरोलिनामधील प्रमुख रस्ते व महामार्ग.
चित्र:Scstatehouse.jpg|साउथ कॅरोलिना राज्य संसद भवन.
चित्र:South Carolina quarter, reverse side, 2000.jpg|साउथ कॅरोलिनाचे प्रतिनिधित्व करणारे २५ सेंट्सचे नाणे.

बाह्य दुवे

* अधिकृत सरकारी संकेतस्थळ
* पर्यटन


वर्ग:अमेरिकेची राज्ये
सेल्युकस निकेटर

सेल्युकस पहिला किंवा सेल्युकस निकेटर हा अलेक्झांडर द ग्रेट याच्या सैन्यातील पेर्डिक्कस या सेनापतीच्या तुकडीतील एक मॅसेडोनियाचा सरदार होता. अलेक्झांडरच्या मृत्यूनंतर उद्भवलेल्या युद्धात त्याने पेर्डिक्कसची कपटाने हत्या केली आणि तो भारताला लागून असलेल्या पर्शियन आणि मेसोपोटेमियाच्या प्रदेशाचा शासक बनला. तो सेल्युसिद साम्राज्यसेल्युसिद साम्राज्याचा संस्थापक होता. चंद्रगुप्ताशी युद्ध हरल्यामुळे सेल्युकसने आपली कन्या हेलेना हिचा विवाह चंद्रगुप्ताशी ठरवला आणि तह घडवून आणला.

वर्ग:ग्रीसचा इतिहास
वर्ग:इराणचा इतिहास
महाराष्ट्र मंडळ (बंगळूर)

महाराष्ट्र मंडळ, बेंगलोर ही कर्नाटकची राजधानी बंगळूर येथील संस्था आहे.

या संस्थेची स्थापना इ.स.१९२०मध्ये झाली. गांधीनगर ह्या बंगलोरातील मध्यवर्ती ठिकाणी मंडळाची स्वतःची जागा व वास्तू आहे. बंगळूर शहर रेल्वे आणि बस स्थानकापासून मंडळात १० मिनिटांत पायी पोचता येते. येथे मराठी सांस्कृतिक कार्यक्रम आयोजित केले जातात. मंडळाचे वधुवर संशोधन मंडळ आहे.

गणेशोत्सव हा मंडळाचा वर्षातला सर्वात मोठा सोहळा असतो. दहा दिवसांतील एखाद्या रविवारी महाप्रसाद असतो. त्याच दिवशी सकाळी प्रसिद्ध महाराष्ट्रीय कलावंताचा लोकप्रिय कार्यक्रम ठेवला जातो. स.न.वि.वि. हे मंडळाचे मासिक असून याचा गणेशोत्सव विशेषांक प्रकाशित होतो. बंगळूरमधील हौशी कलाकारांसाठी एकांकिका स्पर्धा या दहा दिवसांत आयोजित होते.

बंगलोरच्या महाराष्ट्र मंडळात बाहेरगावच्या मराठी पाहुण्यांना उतरायची सोय आहे. पूर्वी येथे संस्थेचे उपाहारगृह होते. आता ते वेगळ्याच नावाने दुसरे कुणीतरी चालवते. मराठी खाद्यपदार्थ आता येथे मिळत नाहीत, त्यांसाठी समोरच्या हॉटेलमध्ये जावे लागते.

पत्ता: २ रा क्रॉस, गांधीनगर, बेंगलोर ५६० ००९
दूरभाष: +९१ ८० २२२६ २१७६
ई-मेल ग्रुप:
संकेतस्थळ:[], []

वर्ग:बंगळूर
बंगळूर
वसई तालुका

वसई तालुका हा भारताच्या महाराष्ट्र राज्यातील पालघर जिल्ह्याचा एक तालुका आहे.
हवामान

तालुक्यात मे महिन्यात सरासरीपेक्षा जास्त तापमान असेल.उष्णतेच्या लाटा नेहमीप्रमाणे असतील.
लोकजीवन

वसई तालुक्यात २०२३-२४ या शैक्षणिक वर्षात १०५३ विद्यार्थी आठवी परीक्षा उत्तीर्ण झाले.
वसई तालुक्यातील गावे

वसई तालुक्यात खालील गावे आहेत.
#आखटण,
#आडणे,
#आंबोडे,
#अर्नाळा(वसई),
#अर्नाळा किल्ला,
#भालीवली,
#भाताणे,
#भातपाडा,
#भिनार,
#चिमणे,
#देपिवली,
#डोळीवपाडा,
#हेदवडे,
#कळंब,
#कळंभोण,
#करंजोण,
#खैरपाडा,
#खानिवडे(वसई),
#खर्डी(वसई),
#खोचिवडे,
#कोल्हापूर,
#कोपरी(वसई),
#माजिवली,
#मालजीपाडा,
#मेढे(वसई),
#मोरी(वसई),
#मुक्काम(वसई),
#नागले,
#नवसाई,
#पाली,
#पाणजू,
#पारोळ,
#पाटीलगाव,
#पोमण,
#रानगाव,
#सायवन,
#सकवार,
#सरजामोरी,
#सत्पाळे,
#शिलोत्तर(वसई),
#शिरवली,
#शिवणसई,
#तरखड,
#टेंभी,
#तिल्हेर,
#तिवरी,
#टोकारे,
#उसगाव,
#वडघर,
#वासळई.
#बिलालपाडा
प्रसिद्ध व्यक्ती

पंढरीनाथ चौधरी
प्रसिद्ध ठिकाणे

#वसई किल्ला
#तुंगारेश्वर
#अर्नाळा किल्ला
#बौद्ध धर्म स्तूपनालासोपारा
#चिंचोटी धबधबा
#शंकराचार्य मंदिरनिर्मळ
संदर्भ
बाह्य दुवे

#https://www.census2011.co.in/data/subdistrict/4163-palghar-thane-maharashtra.html


वर्ग:पालघर जिल्ह्यातील तालुके
वर्ग:महाराष्ट्रातील तालुके
वर्ग:वसई
व्हाइट हाऊस

right|thumb|250 px|व्हाइट हाउस
व्हाइट हाउस () हे अमेरिकेच्या राष्ट्राध्यक्षांचे अधिकृत कार्यालय व निवासस्थान आहे. ही वास्तू संपूर्णपणे पांढऱ्या रंगाची असल्यामुळे तिला असे नाव रूढ झाले आहे. हे निवासस्थान १६००, पेनसिल्व्हेनिया ॲव्हेन्यू, वॉशिंग्टन, डी.सी. येथे आहे.

व्हाइट हाउसची इमारत इ.स. १७९२ ते १८०० ह्या काळादरम्यान बांधण्यात आली.
बाह्य दुवे

* सरकारी संकेतस्थळ, फेसबुक संकेतस्थळ
* व्हाइट हाउसचा इतिहास


वर्ग:वॉशिंग्टन, डी.सी.मधील इमारती व वास्तू
टॅन्टेलम

(Ta) (अणुक्रमांक ७३) रासायनिक पदार्थ. पृथ्वीवर याचे अस्तित्त्व ०.०००२ % भरते. टांटालमचे १३० पेक्षा जास्त खनिजे सापडतात पैकी टॅंटालाइट हे प्रमुख खनिज आहे.


टांटालम हा करड्या रंगाचा उजळ धातू असून त्यास निळी छटा आहे. त्याचा वितळणबिंदू ३०००° से. असून याबाबतीत केवळ टंग्स्टन आणि ऱ्हेनियम हेच काय ते टांटालमच्या पुढे आहेत. टांटालमच्या मदतीने अनेक प्रकारची यांत्रिक कामे उत्तमप्रकारे करता येतात. त्याचा पत्रा केवळ ०.०४ मि. मी. जाडीचा असू शकतो आणि त्याची तारही तयार करता येते.

टांटालमच्या अंगी रासायनिक रोधकता आहे. तो ऍक्वा रेजिया आणि नायट्रिक आम्लातही विरघळत नाही म्हणून रसायन उद्योगातील एक महत्त्वाचा धातू अशी टांटालमची ओळख आहे. आम्ले निर्माण होणाऱ्या कारखान्यात टांटालमचे साहित्य वापरले जाते. हायड्रोक्लोरिक, सल्फ्यूरिक, नायट्रिक फॉस्फॉरिक व ऍसेटिक आम्ले, हायड्रोजन पेरॉक्साईड, ब्रोमिन आणि क्लोरिन निर्मिती क्षेत्रात टांटालम वापरले जाते. फक्त हायड्रोफ्ल्यूरिक आम्ल आणि टांटालमचे जमत नाही.
ग्रीक कथा

ग्रीक पुराणकथेप्रमाणे झ्यूसचा मुलगा व फ्रिजियाचा राजा टॅंटलस याने एकदा देवांना भोजनाचे निमंत्रण दिले व आपला मुलगा पेल्पॅल्सच्या मांसाची मेजवानी त्यांना दिली. त्याच्या या कृत्याने नाराज होऊन देवांनी टॅंटलसला शाप दिला की, तो सतत भुकेला, तहानलेला व यातनामय जीवन जगेल. देवांच्या शापाप्रमाणेच पुढे घडले, टॅंटलस अतिशय कष्टाचे जीवन जगला.
नावाची व्युत्पत्ती

१८०२ साली स्वीडनचे रसायनशास्त्रज्ञ अँड्रिस एकबर्ग यांना एक मूलद्रव्य सापडले. या पदार्थावर एकबर्ग यांनी अनेक प्रयोग केले, विविध आम्ले वापरून पाहिली पण तो पदार्थ कशालाही दाद देईना. यावरून एकबर्ग यांना ग्रीक पुराणकथेतील यातना सहन करणाऱ्या टॅंटलसची आठवण झाली आणि शास्त्रज्ञ एकबर्ग यांनी या पदार्थास टांटालम असे नाव दिले. त्यानंतर एकबर्ग यांना असे कळले की याच गुणधर्माचा आणखी एक पदार्थ एक वर्ष आधी म्हणजे १८०१ मध्ये इंग्लिश रसायनशास्त्रज्ञ चार्ल्स हॅचेट यांनी शोधून काढले व त्याचे नाव कोलंबियम असे ठेवण्यात आले आहे. टांटालम आणि कोलंबियम हे दोन वेगवेगळे पदार्थ की एकच यावरून अनेक शास्त्रज्ञांमध्ये मतभेद होते. हा गैरसमज / मतभेद १८४४ साली संपले, त्यावर्षी जर्मन रसायनशास्त्रज्ञ हेन्रिक रोझ यांनी कोलंबियम आणि टांटालम हे दोन पूर्णपणे वेगळे धातू असल्याचे सिद्ध केले आणि कोलंबियमला नायोबियम असे नाव दिले.


वर्ग:मूलद्रव्ये
टंगस्टन

(W) (अणुक्रमांक ७४) रासायनिक पदार्थ. टंगस्टन म्हणजे वजनदार दगड, तर जर्मन शब्द वोल्फ्रॅम म्हणजे कोल्ह्याचे भक्ष्य असाही याचा अर्थ आहे.


टंगस्टन. पांढऱ्या करडय़ा रंगाचे एक धातुरूप मूलद्रव्य आहे. त्याचा वितळणबिंदू ३४००° से. असून, उकळणबिंदू ५५००° से. आहे. अतिउच्च वितळणबिंदूमुळे विद्युत अभियांत्रिकीमध्ये टंगस्टनचा मोठ्या प्रमाणात उपयोग होतो. शुद्ध टंगस्टनची तार दर चौरस सें.मी.ला ४० टन पर्यंत ताण सहन करू शकते. टंगस्टन अतिशय तन्यही आहे. अतिशय बारीक केलेली १०० कि.मी. लांबीची टंगस्टनची तार वजनाला फक्त २५० ग्रॅम एवढी भरते. अशी अतिशय बारीक तार विद्युत दीपांमध्ये (बल्ब) वापरली जाते व अशी तप्त तार प्रकाश देते. टंगस्टनचा या कामी उपयोग होण्यापूर्वी कार्बन, टॅंटॅलम किंवा ऑस्मियमच्या तारा वापरल्या जात पण यापैकी कोणतीही तार टंगस्टनएवढी विश्वसनीय सेवा देत नाही.

टंगस्टनच्या उच्च वितळणबिंदूमुळे ज्वालाविरोधी द्रव्ये, इलेक्ट्रॉनिक उपकरणे, एक्स रे उपकरणे, उच्च तापमानाच्या भट्टय़ा, वेल्डिंगचे इलेक्ट्रोड्स यांमध्ये आणि रॉकेटच्या किंवा क्षेपणास्त्रांच्या काही भागातून अति उष्ण जळालेले इंधन वायू बाहेर पडतात, तेथील भाग तयार करण्यासाठी टंगस्टन वापरतात. म्हणजे जेथजेथे अतिशय उच्च तापमानाला तोंड द्यावयाचे असेल तेथेतेथे टंगस्टनचा वापर होतो.

अतिउच्च कठीणता असणारे आधुनिक मिश्रधातू हे टंगस्टन कार्बाइड व इतर मूलद्रव्ये जसे टायटॅनियम, नायोबियम व टॅंटॅलम कार्बाइड यांचे मिश्रण असते. या पदार्थांना सर्मेट पदार्थ असे म्हणतात व हे पदार्थ १०००° से. पर्यंत स्वतःचे काठिण्य टिकवून ठेवतात. टंगस्टिक आम्लासह लोखंड तापवून फेरोटंगस्टन हा अतिशय कठीण मिश्रधातू तयार केला जातो.

टंगस्टनची घनता जडपणाच्या बाबतीतही टंगस्टन मागे नाही. त्याची घनता १९.३ ग्रॅम प्रति घनसेंमी इतकी आहे. म्हणजे जवळपास सोन्याइतकी. काहीवेळा घनतेच्या दृष्टीने सोन्याऐवजी टंगस्टन वापरले जाते. दागदागिने
बनवतानाही टंगस्टनचा वापर केला जातो.

१७ व्या शतकापासून चिनीमातीच्या वस्तू रंगवण्याची कला चालत आलेली आहे. पिवळ्या, निळ्या, पांढऱ्या, जांभळ्या, हिरव्या रंगांचे असलेले ते नाजूक रंग टंगस्टनयुक्त रंग असतात. टंगस्टनमुळेच त्यांना चमक आलेली असते.

टंगस्टन जवळपास निष्क्रिय आहे. त्यावर सामान्य आम्ले किंवा, अल्कली यांचा परिणाम होत नाही. या गुणधर्माचा उपयोग विविध उद्योगांमध्ये केला जातो. टंगस्टन सर्वात जास्त वापरले जाते ते पोलादाबरोबर मिसळण्यासाठी.

175px|right|thumb|शुद्ध स्वरूपातील टंग्स्टन
शोध

फार पूर्वी धातुशास्त्रज्ञांच्या ध्यानी आले की खनिजापासून कथील वेगळे करतांना कधीकधी ते खूपच कमी प्रमाणात मिळते, आणि याचे कारण खनिजात असलेले तपकिरी किंवा पिवळसर-करड्या रंगाचे दगड हे होते. या खनिजातील दगड शील यांनी वर्गीकृत केले. १८७१ साली कार्ल विल्हेम शील या जर्मन-स्वीडिश रसायनशास्त्रज्ञाने टंगस्टनचा सोध लावला. शील हे व्यवसायाने औषधविक्रेता होते आणि रसायनशास्त्र हे त्यांचे विशेष आवडीचे क्षेत्र होते. टंगस्टनचे वेगळे अस्तित्त्व शील यांनी १८७१ साली जरी सिद्ध केले तरी १८७३ साली त्यांचेच विद्यार्थी डेलह्युजर या रसायनशास्त्रज्ञाने खनिजापासून वोल्फ्रॅम वेगळे काढले.


वर्ग:मूलद्रव्ये